4 m 
UNA ACCIÓ DELS PARTISANS 
SANTJUSTENCS DURANT 
EL SETGE 14 


hon 4 1 
AE I 
4 BAT, del i 
— my, ha DE an a 
si 4. h Ei , 
En. x as dg EA ss 
3 I i va : i pr de 1 L 
. Es ee 
i ll 
h 


UNA ACCIÓ DELS PARTISANS SANTJUSTENCS DURANT EL SETGE DE 1714. 


En el temps en que va tenir lloc la Guerra de Successió, Sant Just Desvern era un 
poble relativament petit. El recompte de població més proper a aquelles dates és el que 
va signar el 31 d'agost de 1717, un cop acabada la guerra, el llavors intendent general 
de Catalunya, José de Pedrajas, tot seguint 
les ordres del marquès de Campoflorido de 
confeccionar un cens general per a tot 
Espanya.' 


Segons aquest cens, fet casa per 
casa i que es pot considerar prou acurat en 
haver estat dut a terme pels oficials 
encarregats de la confecció del cadastre, la 
població de Sant Just Desvern ascendia tan 
sols a 236 habitants. 


Durant el setge de Barcelona, Sant 
Just va quedar comprès —dins —de 
l'immediata rereguarda filipista, a cosa de —Santjustencs de l'època. Dibuix del "Llibre de 
només una llegua (una hora aproximada de Comptes de Propis " que es conserva a l'Arxiu 
P 8 . Històric de Sant Just Desvern. 
camí) del quarter general del duc de Pòpoli, 


que estava situat a les Corts de Sarrià. 


Una de les unitats que formaven part de les tropes borbòniques que van assetjar 
Barcelona era el regiment de cavalleria que duia el nom de "Rosellón Nuevo". 


Aquest regiment, autèntica unitat d'elit dins de les forces atacants, era de creació 
relativament recent, ja que s'havia constituit el 24 d'abril de 1703, passant poc després, 
l'I de juny del mateix any, la seva primera revista. Tal com s'estilava a l'època, el 
"Rosellón Nuevo" estava format per 12 companyies de 30 genets cadascuna, la qual 
cosa suposava una força total de 360 homes. 


Des del 6 de gener de 1707, el seu cap era el coronel Juan de Cereceda y 
Carrascosa, un "hidalgo" de Villares del Saz (Conca) de 48 anys, cavaller de l'orde de 
Calatrava, que era conegut en els medis militars de l'època amb els sobrenoms d'"El de 
los Rebatos" i "El Centauro de la Mancha" . 


Des de l'inici de la guerra de Successió, les accions en les que aquesta unitat va 
intervenir havien esdevingut memorables. Així, el 29 de març de 1707, i amb només 
dues companyies del seu regiment, el coronel Cereceda havia aconseguit capturar prop 
d'Alacant tot un regiment d'infanteria comanat per François de la Rochefocault, marquès 
de Montendre. Tot just un mes després, a la batalla d'Almansa (25 d'abril de 1707), van 


l Biblioteca Nacional. Ms. 2274 Vezindario general de Esparia, 1717. Dades sobre Catalunya: Afio de 1717. Relación 
de las personas que componen las ciudades, villas y lugares del Principado de Cathalufia con distinción de 
Beguerios ... Barcelona a 31 de agosto de 1717. Fols. 369-443. 

contribuir a aniquilar en combat un altre regiment aliat format per hugonots francesos 
que lluitaven al servei de la Reina Ana d'Anglaterra i que estaven dirigits pel cap 
camisard Jean Cavalier, el qual amb prou feines va poder escapar malferit. El 31 
d'octubre de 1707, prop de Lleida, derrotaren i van fer fugir sis esquadrons del 8è 
regiment de cavalleria austríaca que dirigia el comte Antonio di Sormani, i que els 
triplicaven en nombre i força. També havien intervingut d'una manera molt destacada a 
les batalles d'Almenara (27 de juliol de 1710), Monte de Torrero-Saragossa (28 d'agost 
de 1710) i Brihuega-Villaviciosa (8 al 10 de desembre de 1710). 


Durant el setge de Barcelona, el campament del regiment "Rosellón Nuevo" 
estava situat en el centre de l'hipotètic triangle que venen a formar els nuclis de Les 
Corts, Sants i Collblanc, tot just en el sector on actualment es troba la moderna 
parròquia cortsenca de Santa Tecla, al costat del punt en el que ara s'entrecreuen la 
Gran Vía de Carles III i l dica El Bn: Al seu flanc dret estaven acampats els 
genets del regiment de 
Santiago, i a l'esquerra 
ho feien els 300 homes 
que integraven el 
regiment de cavalleria 
que comanava el coronel 
Orive, també veterà de la 
batalla de —ySaragossa. 
Davant seu, a l'alçada de 
les cases de Sants, ja es 
trobava el cordó amb les 
línies fortificades dels 
assetjants, i a l'altra 

Situació del regiment "Rosellón Nuevo" durant el setge. Mapa fet 
l'any 1713 per l'enginyer Prosper van Verboom. 
En una època en 


que les estructures normals d'intendència deixaven un tant que desitjar, era relativament 
frequent el fet de que moltes unitats tinguessin cura de procurar-se i administrar el seus 
propis recursos, especialment pel que fa a les vitualles. Per tal de subvenir l'alimentació 
dels seus homes, el coronel Juan de Cereceda disposava, entre d'altres medis de suport, 
d'un ramat format per gairebé un miler de caps de bocs castrats, el qual el tenia 
pasturant a la rereguarda, a les muntanyes de Collserola, retirat de la línia del front. 


Cap a finals de desembre de 1713, aquell ramat es trobava a la zona de 
muntanya on confluien els termes de Sant Just Desvern, Vallvidrera i Santa Creu 
d'Olorda, a la collada que es coneix amb el nom de Coll de les Torres, situada entre els 
turons de Merlès i de la Coscollera i que separa en aquell punt la vall de Sant Just de la 
de Valldonzella. 


2 Archivo General de Simancas. Signatura: MPD, 57, 003. Plan de Barcelone ou est marquè le Camp de L'armèe du 
Roy qui en fait le blocus depuis le 28 juillet 1713 avec la ligne de contrevallation et autres Postes avancez contre le 
place. 

Coneixedors de l'existència d'aquesta font d'aprovisionament dels borbònics, i 
sent conscients de l'extrema penúria que estava patint l'assetjada ciutat de Barcelona, 
alguns dels caps de casa propers a la zona on pasturava aquell ramat van veure la 
possibilitat d'intervenir-hi, tot aprofitant els seus profunds coneixements del terreny que 
trepitjaven. 


Un dels principals protagonistes d'aquella conxorxa va ser Jacint Fatjó, originari 
de Cerdanyola, que des de feia 34 anys i arran del seu casament amb Teresa Parellada, 
pubilla de Can Parellada, havia passat a ser cap de casa d'aquella masia santjustenca 
que, des que ell hi va entrar i fins als nostres dies, duu el nom de can Fatjó. 


També hi intervingueren 
els seus dos fills, Gabriel i 
Francesc Fatjó Parellada, així 
com també el seu sogre, Gabriel 
Parellada Ramoneda, que encara 
Vivia amb ells. 


Altres santjustencs que hi 
van participar en aquella acció 
foren Francesc Padrosa i Sans, 
cap de casa de la masia de Can 
Padrosa, situada a la solana de la 
vall de Sant Just, i Pere Cuyàs, 
amo de Can Cuyàs, masia 
santjustenca situada Masia de Can Fatjó, a Sant Just Desvern. Fotografia S.E.A.S. 
pràcticament a la partió amb el 
terme de Vallvidrera, on abans havia estat ubicat el convent de Sant Joan de l'Erm, la 
capella del qual, llavors encara es conservava. Un dels seus fills, Bartomeu Cuyàs 
Modolell, que després d'aquests fets hagué de marxar a viure a Valldoreix, va morir tot 
just tres mesos i mig després a mans dels borbònics, juntament amb Felicià Carbonell, 
un veí d'aquella localitat. 


Com hem pogut veure anteriorment, un dels implicats, Gabriel Fatjó i Parellada, 
havia estat jurat del comú de Sant Just durant el període comprès entre maig de 1712 i 
juny de 1713. No va ser aquest l'únic cas de participació dels integrants santjustencs 
d'aquest escamot en els afers municipals: el seu avi matern, Gabriel Parellada, també 
havia exercit aquest càrrec en els períodes de juny de 1700 a maig de 1701 i de maig de 
1703 a maig de 1704. També Francesc Padrosa havia estat jurat des de juny de 1702 a 
maig de 1703 i de juny de 1706 ajuny de 1707. 


Un altre dels participants en aquella trama, i potser el seu principal instigador, va 
ser Josep Busquets i Xammar, hereu de la masia de Can Busquets, del terme municipal 
de Vallvidrera i parròquia de Valldoreix, cosí en segon grau dels Fatjó, i nebot alhora 
del coronel de l'Exèrcit de Catalunya Francesc Busquets i Pujol, comandant del 
Regiment d'Infanteria número 8 sota les ordres del Comandant en Cap de l'Exèrcit de 
l'Exterior, Antoni Desvalls i de Vergós, marquès de Poal. 


Altres implicats en aquella acció van ser els llebrencs Bartomeu Castellví i 
Jaume Balasc, amo de Can Balasc de Vallvidrera i emparentat amb els Fatjó a través de 

la seva muller, la santcugatenca Paula Margenat i Fatjó, i els caps de casa del terme de 
Santa Creu d'Olorda Joan Serra, de Can Serra, casa de pagès situada pràcticament al 
costat de l'església parroquial de Santa Creu, i Pau Amigó amo de la masia de Can 
Amigó del Baluard i germà de Josep Amigó, masover de Can Tudó (actualment Can 
Ginestar), a Sant Just Desvern. 


La nit del 27 al 28 de 
desembre de 1713, aquest 
grup d'homes, que com 
acabem de veure eren tots 
de la zona i majoritàriament 
santjustencs, es va dirigir al 
lloc on pasturava el ramat, 
del que tot seguit se'n va 
apoderar, segurament 
després d'haver reduit els 
possibles pastors que el 
vigilaven. Poc després, i 
dins d'aquella mateixa nit, 
l'escamot de partisans va 
travessar les línies 
borbòniques amb el ramat 
El coll situat darrera de la Coscollera, prop de la —que acabaven de capturar i 
partió dels termes de Sant Just Desvern, Vallvidrera i —van dur les 992 bèsties que 
Santa Creu d'Olorda, lloc on pasturava aquell ramat. — el formaven a través de la 
Foto de l'autor. terra de ningú fins arribar a 

les línies dels barcelonins, 
deixant-lo finalment als vessants de la muntanya de Montjuic, emparat per l'abast de 
l'artilleria catalana. 


El Consell de Cent barceloní, principal beneficiat per aquesta proesa, la recollia 
en el seu dietari de la segient manera: 


"DIJOUS, a XXVIII de dit.- En aquest dia, entraren en la present Ciutat 
noucents o mil crestats que uns partisans anaren a pèndrer en Santa Creu de 
l'Orde la nit antes, y pujaren per Montjuich, los quals la Ciutat compta per lo 
abast de ella. 'Ò 


Existeix la possibilitat, però, de que l'agosarada acció d'aquell grup de partisans 
no hagués estat revestida de l'heroic altruisme que a primera vista es podria suposar. 
L'historiador i eclesiàstic mataroní Mateu Bruguera, sense esmentar la font, recull 
aquesta anotació datada el 31 de desembre de 1713: 


3 VOLTES BOU, Pere (direcció) i GUBERN HERNANDEZ, Enric (transcripció): Manual de novells ardits, 
vulgarment apel-lat Dietari del Antich Consell Barceloní : volumen XXVIII y último : (1712-1714). Ajuntament de 
Barcelona. Institut Municipal d'Història. Barcelona, 1957. Pàg. 115. 

ntraron d la plaza 959 cabezas de ganado procedentes de Sta. Cruz del Orde, 
y por ellas satisfizo la Ciudadó, 137 libras catalanas ". 


L'audàcia d'aquest imprevist cop de mà enfurismà en gran manera els filipistes, 
en especial el coronel Juan de Cereceda, que veia com amb aquesta acció la seva tropa 
d'elit havia estat burlada per uns simples paisans que els havien fet quedar en ridícul, 
tant als ulls de l'enemic com 
dels seus propis companys 
d'armes. S'imposava 
contestar amb una represàlia 
com més —immediata i 
sagnant, millor. 


ct 


ll 


Aquell mateix migdia, 
tres cossos de cavalleria van 
sortir per altres tants punts 
del cordó dels assetjants en 
aquella venjativa operació de 
càstig. Les víctimes, en 
aquest cas, serien uns pobres 

terra de ningú, confiats en la L Repirmenea a Camelleaia a orelrer 9 


sega condició de paisans no Soldats del regiment de cavalleria "Rosellón Nuevo". Dibuix 
combatents, i que estaven realitzat alguns anys després d'haver finalitzat la guerra de 
apeixint — alguns —caps de Successió, quan aquest regiment servia en el regne de Nàpols al 
bestiar propietat de l'hospital duc de Parma Carlo Sebastiano di Borbone e Farnesio, el futur 
de la Santa Creu. Carles HI d'Espanya. Biblioteca Històrico Militar de Barcelona. 

o pudieron llevar estos con paciencia tam chistoso descalabro, antes 
ardiendo en ira y deseos de venganza, salieron en gran número de su campo, 
jurando todos no volver atrús sin haber cortado tantas cabezas, cuantas 
echaban de menos de ganado. Y se salieron con la suya. Al medio del camino 
a de una porción de personas indefensas, que recogian hierva para sus 
bestias ". 


Segons la premsa local del moment, durant la represàlia sobre aquella "porción 
de personas indefensas" es va arribar a fer, entre morts i malferits, un total de 22 
víctimes, i tot per a aconseguir arravatar-los alguns ases i divuit cabres. 


Des de l'any 1641 s'editava a Barcelona un periòdic setmanal que duia el títol de 
Gazeta de Barcelona", al front del qual es trobava des de l'any 1695 Rafael Figueró i 
Jolís, impressor del rei Carles d'Àustria fins l'evacuació austriacista de 1713 i des de 
llavors al servei dels consellers de Barcelona, que li van renovar la patent. El seu 
setmanari es va publicar regularment durant tot el setge fins l'agost de 1714, en que una 
bomba enemiga va destruir la impremta. 


t BRUGUERA, Mateo: Historia del memorable sitio y bloqueo de Barcelona y heroica defensa de los fueros y 
privilegios de Cataluia en 1713 y 1714. Vol 1. Establecimiento tipogràfico de Luís Fiol y Gros. Barcelona, 1871. 
Pàg. 429. 


3 Id., Pàg. 428. 

L'exemplar número 18 de l'esmentada gaseta, que va aparèixer el 3 de gener de 
1714, recollia aquests fets a la seva tercera pàgina i posava especial èmfasi en la inútil i 
sagnant represàlia duta a terme pels homes de Juan de Cereceda, així com en la 
immediata resposta de les forces catalanes, que tot seguit els van foragitar: 


"Dia 28. luego que amaneció, entraron en esta Plaça 990. Machos de Cabrio, 
que un corto numero de Paysanos esforçados, avian apressado la noche 
antecedente, cerca el Lugar de Santa Creu, y rompiendo por entre los Enemigos, 
los conduxeron à esta Capital, dexando à sus duefios con notable dolor esta 
importante presa, como lo manifestaron desahogando parte de su rabiosa 
colera en una operacion, que aunque indigna de memoria, se haze inevitable la 
relacion, para que se forme tal 
qual —especie de —yayrado 
encono: estando unos pobres 
indefensos, viejos, nifios, Y 
mugeres, con otros pobres 
Paysanos, que recogian 
yerbas, para poder mantener 
sus Azemilas, salieron los 
Enemigos por tres puestos de 
su Cordon, con tres cuerpos 
de Cavalleria, y valiendose de 
la confiança con que los dicho 
pobres se acercaron à sus 
Cordones, —cargaron sobre 
ellos con tan yinhumana 
Ramat de bocs castrats com els sostrets a Juan de Cereceda. crueldad, que sin perdonar à 
edad, ni sexo, renovaron la 
memoria que hazia la Iglesia de la muerte de los Inocentes, dexando algunos 
muertos, al rigor, y otros mal heridos 22. en todos, y para castigar à los que no 
hallò su ira en el campo, se llevaron 18.Cabras, que mantenian à los pobres 
nifios, y algunos enfermos del Hospital, en el poco tiempo que diò su arrebatada 
execucion, salieron los Cavallos del Regimiento de San Miguel, que estavan de 
Piquete, y algunos Fusileros que se hallavan cerca, yY sirviò para conocer, que 
eran tan cobardes, como crueles, porque siendo excesivo el numero de sus 
Cavallos, se pusieron en ignominiosa fuga, sin alientos para lidiar con quien 
tenia armas, pues aun los pobres que las tuvieron, se hizieron respetar en medio 
de la refriega, de donde se puede inferir la cobardia de su crueldad, como lo 
sangriento de su enojo, è inhumano de quien manda acciones tan agenas de lo 
racional, la Artilleria de la Plaça jugò segun permitiò lo acelerado de la fuga, 

no se sabe si recibieron algun daio "2 


El Consell de Cent barceloní també recollia en el seu Dietari aquesta cruel 
represàlia, a la qual li donava un títol ben original: 


"DIE DE IGNOSCENS I INNOCENTADA DE L'ENEMICH. Dit die, a la tarda 
o sobre lo mig dia, aparegué ab un soplo una partida de cavalleria, y trobant 


8 Continuacion del diario del sitio y defensa de Barcelona, publicado en esta Plaça. Dia 3 de Enero 1714. Núm. 18. 
Pàg. 3. 

alguns burriquets i altres cavalcaduras de alguns pobres que per minyons y 
personas incapases de las armas feyan guardar, y corrent dita cavalleria sobre 
de ells dels quals ne mataren alguns, nefraren de altres, no perdonant algunas 
donas y criaturas, y se n'aportaren las assèmilas pasturaven y las cabres tenia 


en lo dit puesto lo Hospital General "7 


Els borbònics també van donar la seva versió d'aquells fets, ometent, però, el 
robatori del miler de crestats que havien realitzat prèviament els partisans i presentant 
les víctimes que ells havien causat en la seva expedició de càstig com a forces 
enemigues vençudes, i en un nombre molt més elevat que el que recullen les fonts 
contràries. 


"El senyor due de 
Pòpoli va tenir el 28 de 
desembre un avantatge 
sobre els assetjats, que 
havien fet sortir de la. —Ls a a i 

vila els seus cavalls iel. — PRO Area ll le di LI 
seu bestiar amb una Ei : 
escorta per a fer-los 
pasturar a la plana. 
Aquest general, sobre 
l'avís que va tenir, va 

camí cobert i o Cavalleria borbònica davant d'una masia del Pla de Barcelona. 
d'envoltar-los. Detall d'un gravat de Jacques Rigaud.. 


L'escorta emprengué la 
fugida i no obstant això va tenir setanta homes morts, i la major part dels 
cavalls i del bestiar els hi fou arravatada. 'Ò 


La sang d'aquelles víctimes apaivagà momentàniament la seva còlera, pel que fa 
a l'afront que havien sofert, però el tema del rescabalament d'aquell robatori no va 
caure en l'oblit, el ramat sostret estava valorat en 4.394 peces de vuit, i calia recuperar 
com fos aquell import. 


Atès que el ramat havia estat capturat en els termes de Sant Just, Vallvidrera i 
Santa Creu d'Olorda, i que, a més, els autors, la identitat dels quals ja es començava a 
suposar, pertanyien a aquestes localitats, el duc de Pòpoli, a instància de Juan de 
Cereceda, va ordenar que aquell import fos satisfet per les universitats de tots tres 
pobles. A més, la limitada solvència d'aquells sospitosos així ho aconsellava. 


"Y aunque se hallan algunos individuos indiciados de haver sido còmplices, 
pero recahe en sugetos de muy pocas conveniencias, cuyos caudales no pueden 
llegar de mucho al justo Valor del dicho ganado, cuya satisfacción parece que 


7 VOLTES BOU, Pere i GUBERN HERNANDEZ, Enric (1957). Manual... Op. Cit. Pàg. 115. 


8 TRICAUD DE BELMONT, Anthèlme: Histoire de la dernière révolte des catalans et du siège de Barcelonne, 
dediée à Monsieur le Màrechal, Duc de Bervich. Thomas Amaulry. Lyon, 1715. Pàg. 43. (Traduit de l'original 
francès). 

no puede asegurarse de otra forma que cargando la Ley sobre el Común de los 
mismos tres lugares y Términos en cuyos confines apascentaba el ganado y 


.r 9 
sucedió el robo ". 


Els representants dels tres comuns afectats van acudir sense èxit davant del 
destacat botifler Josep d'Alós i de Ferrer, catedràtic de dret civil a la Universitat de 
Barcelona que havia fugit de la ciutat el 1705 quan els austriacistes li van saquejar la 
casa de Barcelona i també li cremaren una altra que tenia a Sarrià. Josep d'Alós tornava 
ara amb les tropes borbòniques en qualitat d'assessor de l'estat major de l'exèrcit 
filipista. 


No hi hagué res a fer i es ratificà la forma de satisfer el valor del ramat de la 
manera en que havia ordenat el 
duc de Pòpoli. A més, mentrestant, 
els autors d'aquell fet ja havien 
estat identificats i engarjolats, i ja 
s'havien formalitzat els oportuns 
procediments — civil i criminal 
contra en Busquets i els tres Fatjó. 


Pressionats — pel — coronel 
Cereceda, que exigia l'immediat 
rescabalament de la — pèrdua 
econòmica soferta, els jurats de 
tots. — tres — pobles van haver 
d'acceptar i signar les lleonines 
concòrdies que els van ser 
presentades pel seu creditor a 

Ley £ través del notari de Barcelona 
dg Ll medi Josep de Soldevila i Masdeu, 

yy ce Ciutadà Honrat de Barcelona des 
del 17 de febrer de 1710 per 
privilevi atorgat per Felip V. 


Soldevila obtindria l'any 
segient el càrrec de receptor i 
administrador general del paper 
timbrat, i més tard, a través del 
matrimoni entre la seva filla 
Liberata amb Francesc d'Alós i Rius, fill de Josep d'Alós i de Ferrer, acabaria 
entroncant amb aquesta poderosa família de botiflers. 


Minuta presentada per Josep de Soldevila. Arxiu històric 
de Sant Just Desvern. 


El pagament de la quantitat imposada es distribuí d'aquesta manera: Vallvidrera, 
878 peces de vuit, 2 sous i 4 diners, Sant Just Desvern i Santa Creu d'Olorda, 1.757 
peces de vuit, 16 sous i 10 diners cadascuna. A més, els honoraris notarials i demés 
despeses van haver de sortir dels eraris de tots tres municipis, tal com es pot veure a la 
il: lustració número 7, i que literalment diu: 


2 Arxiu de la Corona d'Aragó. Monacals — Hisenda, núm. 3.726. Recollit per JORDÀ I CAPDEVILA, Josep M.: 
Santa Creu d'Olorda. Història d'un poble que no pogué reeixir. Parròquia de Santa Creu d'Olorda. Molins de Rei, 
2002. Pàg. 346. 

"Deuhen los Jurats y Particulars dels termes, llochs y Universitats de 
Vallvidrera, Santa Creu del Orde y S. Just Desvern a Joseph Soldevila y 
Masdeu Not. Pub. de Bna. lo seguent 
Pmo. per las tres minutas fetas per dit Soldevila, 

Una per cada lloch del Sindicat pera firmar la 
concordia ab lo Sefior Dn. Juan de Zerezeda — 3 lliures 
ltem per la recepcio y abstracta de la Concordia 
firmada per y entre dit Dn. Juan de Zerezeda de 
Una part y dits Sindichs y particulars de part altre 
rebuda en poder de dit Soldevila à 17 Abril 1714 62 lliures 

65 lliures" P 


Dos dies després, el 19 d'abril de 1714, els tres comuns acabaven 
comprometent-se a pagar l'import que s'havia estipulat a canvi de l'anul:lació dels 
procediments que s'havien 
instruit — contra — els — quatre 
encausats, i amb aquesta 
finalitat van establir sengles 
repartiments proporcionals 
entre els seus respectius veins. 


Com que algunes cases 
no disposaven dels diners en 
efectiu, establiren censals. A i 
Sant Just no tenim notícia més. — Anvers i revers d'una peça de 8 encunyada l'any 1712 durant el 
que d'un censal creat per regnat de Felip V. Col.lecció particular. 

Francesc Cortès, batlle del 
poble, i Gabriel Fatjó, un dels acusats, a favor d'Esteve Bosc, pagès de Sant Boi, per un 
preu de 560 lliures i una pensió de 28 lliures pagadores l'11 de juny de 1714. 


No deixa de ser sorprenent que l'acció repressiva de l'enemic, tot i ser molt 
dura, va ser, incomprensiblement, bastant més lleu del que en principi es podia haver 
esperat, ja que els protagonistes d'aquell fet ben bé s'hi podien haver deixat la pell. És 
aquesta una circumstància de la qual tots ens podem alegrar. La història té aquestes 
cosesl 

